**Ikwani ike kesihtachik chikasteputhuhchikunis oko Residential School Adjudication Secretariat.**

**Ekotu wichikatew tanisi kituke isi wechihikot uweyuk kitu isi wechihit kitu sakuskinutat musinuhikuna, ikwu menu wihchikatew ekotu tansi ka isi puminikatethik uweyuk osakuskunuchikewin Independent Assessment Process ikwu Alternative Dispute Resolution keyapich ihtukwunu uyuhk ohchi Epiq Class Action Services Canada Inc IAP uyumakunihk:**

 **1-877-635-2648 ikwu mumuhtawapuchihchikunihk www.myrecordsmychoice.ca.**

ni kanawêhcikana, nitasawêwin

Joe, kipohtowi kiskinwahamâkêwin paspêwithiniw, pihtam âcimowinihk ê tasawîhk osci pêyako nitawâpahcikêwin itôtamowin êkwa kotak kihkahtowin mithowîcihitowin kanawêhcikana. êkota Joe’s mâmawi apowin osci mithowîcihitowin mithwâthâwin sihtoskâtowin atoskêwin (RHSP) atoskêwithiniw, Bob, Joe itasawêw ta kwêcihkêmôt kîkwatha ka miskahk ayiwâk kikwatha.

ki kiskêhtithîn, Bob, ni pihthîyin “ni kanawihcikana, ni tasawêwin” ni nohtê kwêcihkêmon kîkwatha osci ni pêyako nitawâpahcikêwin itôtamowin, êkwa mîna, nîtha nîkân kotak kihkahtowin mithowîcihitowin, nitêhtên ni athân kihkahtowin mithowîcihitowin kanawihcikana nîsta.

nika kaskihtân ta wihtamân ki kwêcihkêwina. tânsi ka êsi wîcihitin ?

# ni nohtê kiskêtên kîkway anihi ni “kanawêhcikana”?

ayahk Joe, kikiskêhtîn anima pêyako nitawâpahcikêwin itôtamowin pêyak kîkway kâ paspêcik ta koci kahtinahkik osci kâ kwâtakihihcik kopohtowi kiskinwahamâtowikamikohk. anihi kotak kihkahtowin mithowîcihitowin-pwâmayisk pêyako nitawâpahcikêwin itôtamowin, osci 2003-2007.

kîspin kitôtîn anima kotak kihkahtowin mithowîcihitowin ahpô pêyako nitawâpahcikêwin itôtamowin, wâpahcikêwina osihcikâtêwa ta wîcihkwêthin ki masinahikanihk. wâpahcikêwina kâ pihtaman osci itôtamowina:

* kotak kihkahtowin mithowîcihitowin êkwa pêyako nitawâpahcikêwin itôtamowin
* masinahikâtêk wâpahcikêwin kitâcimowina, êtastêk masinatahamowin;
* ki pêkiskwêwin kitâcimowin
* itasiwêwin ki masinahikanihk. êyakwa anima itasiwêwin osci pêyako nitawâpahcikêwin itôtamowin masinahikan, osâm ê mêskocipitaman osci kotak kihkahtowin mithowîcihitowin êsi pêyako nitawâpahcikêwin itôtamowin

amâka, tâniwêkâ nikanawêhicikana?

pêyako nitawâpahcikêwin itôtamowin êkwa kotak kihkahtowin mithowîcihitowin kanawêhicikana kanawêhcikâtêwa êkota pêyako nitawâpahcikêwin itôtamowin atoskêwikamikohk Regina, Saskachewan.

mâka kotaka kanawêhicikana apacihcikâtêwa ni wiyasiwêwinihk. tâniwêhâ?

pêyako nitawâpahcikêwin itôtamowin atoskêwikamikohk poko ta sikopitahkihk kotaka kanawêhicikana kâ apacihcikâtêki ki masinahikanihk, tâskoc maskihkê âspinêwin êkwa atoskêwin kanawêhicikana, kâ pônipayik ka masinahikan.

kotakak mâka ayisîniwak kâ wîcihtâsocik masinahikanihk?

kotak awiyak kâ ayât ki masinahikan kanawêhicikana pihtow ê wîcihtâsocik ki wiyasiwêwinihk-tâskoc kihci okimânâhk osci Canada ahpô ayimihêwikamik-poko ta kinawêhtâhkik êkwa ta sikopitahkik kotaka masinahikan namôya ayiwâk ka nitawêhtâhkik ki masinahikanihk.

mâka ni wiyasiwêwin aspin kayâs, ni wihtamâkowin itasiwêwin. tânihki ôma kâ kwêcimikowiyân ni kanawêhicikana mêkwâc?

pimihâwi pîsim 2017, kihci wiyasiwêwikamik osci Canada itasiwêwak kîkway masinahikana ta itôcikâteki kâ kêsipayiki. ki kiskêhtîn, kanawêhicikana mihcêt kikwaya astêki ka kwâtakêhkowiyin.

ki wîhowin, pokîkway kâ wihtaman ki masinahikanihk, kîkway kâ itwêyin wiyasiwêwinihk, kîkway itasiwêw êtisk itasiwêwinihk,êkwa sôniyâw kâ kahtinat, mîna ki ahkosowinihk, atoskêwinihk, êkwa ka misihôwinihk. ki wihtamâkowin kahkiyaw ôhi kîkway ka kâtahk. Itasiwêwikamik itasiwêwak anihi kâ wîhihcihk tipêhtamok kanawêhicikana itwêmakan kiya pêyako nitawâpahcikêwin itôtamowin êkwa pêyako nitawâpahcikêwin itôtamowin, kiya ê pêyakoyîn, kitasowân kîkway kiwihtamâkêwina ka ispayiki.

Itasiwêwikamik itwêwak pihtow kanawêhicikana namôya awiyak wiyâwâw, poko ta sikopitamik, ahp kinohtê kanawêhtîn, ta ayimihtâyin, pokwâwiyak ta ayamihtâcik kiskinwahamâtowikamikohk kihci wikamikohk tâpwêwin êkwa miyo wîcihitowin. Kisîkâtênow NCTR.

wiyasiwêwikamik itwêwak kîspin ki ayân ki masinahikana ahpo ta kanawêhcikâtêki NCTR, kîkwaya ka mistowinâkocik ayisîniwak ka katêhcikâtêwa-nakinikâtêwa. Kiya ka tipêhtîn ki wihtamâkêwina êkwa kotakak ayisîniwak wistwaw pêyakwan êkosisi.

cêskwa, kîkway nitasiwêwina? kîkway nika itôtîn ni kanawêhicikana?

# âha, ki ayân itasiwêwina, Joe

* makîkway ka kî itôtîn. ki wihtamâkêwina namôya ka wihcikâtêwa êkwa ka sikotitamihk nôcihitowipîsim, 19, 2027.
* ka kî kwîcimâw pêyako ni kanawêhicikana itôtamowin wikamik ka mêskik ka kanawêhicikana ka kinawêhtaman, ahpô ta miyacik kotakak.
* kâ kî kanawêhtîn ki kanawêhicikana ,kiskinwahamâkêwin, nitawâpahcikêwin ka miyacik NCTR. kîspin ki nitawêhtîn ôma, pêyako nitawâpahcikêwin itôtamowin wikamik ka itisahamok ki wihtamâkêwina êsi NCTR osci kiya.
* kâ kî kahtinîn ki kanawêhicikana kiya osci êkwa kanawêhtaman êkota NCTR nitawêhtamani.

## kîspin ki nitawêhtîn ki wihtamâkêwina ahpô ta kinawêhtamihk NCTR, ki ayân iskohk nôcihitowipîsim 19. 2027 ki wihtamawacik pêyako nitawâpahcikêwin itôtamowin wikamik ki itasiwêwin.

# kîspin namôya ka mîkiyân kanawêhicikana, namôya katâc?

# mamôya. anima pêyako nitawâpahcikêwin itôtamowin êkwa kotak kihkahtowin mithowîcihitowin ki asotamâkok namôya wihcikêwin. Anima asotamâkêwin tâpitow. kîspin namôya ki nohtê wihtîn, namôya katâc. makîkway katâc ka itôtaman. ki kanawêhicikana ta kanawêhcikâtêwa iskohk sikopitamihk nôcihtâwipîsim 19, 2027.

miywâsin. nikiskêhtîn tânihki ka kihcihtâkwahk. mâka kîspin nitawêhtamâni ni kanawêhicikana, kîkway ta itôtamân?

pêyako nitawâpahcikêwin itôtamowin wikamik nitawêhtamok kwêcihkêmowin kiya osci kîspin kinitawêhtîn ki kanawêhicikana. ni osihtânân masinahikan katisahiman pêyako nitawâpahcikêwin itôtamowin wikamik mahtâwi apacihcikan, sipwêtisihaman, ahpo masinahikan itasahikan. êta ka itisahaman astêw masinahikanihk astêw.

ka itisahînân ki kanawêhicikana masinahikanihk namôya awiyak ka kiskêhtamok.

kîspin nitawêhtamâni nikanawêhicikana nîwahkômâkanak ka ayâcik, êkosêsi cî kâ kî itôtîn?

tâpwê. kwêcihkêmohkan ki kanawêhicikana, ahpô ki nohtê nakatamani kiwahkômâkanak ahpô kiwîcîwâkanak.

kîspin masinahâmani ni kanawêhicikana, kinwês cî ta kahtinamân?

atiht pîsimwa ka pîhon. pihtow kanawêhicikana mihcêt kîkwaya astêwa, pêyako nitawâpahcikêwin itôtamowin wikamik poko kwayisk ta itôtahkik ta mîkicik êkotawa.

poko ta katihtâyâhk kikwaya ki kanawêhicikana kotak ayisîniwak nantow osci wiyawâw. kwayisk ta iôtamihk ôma.

tâpwêhta masinahikan ka kanawêhtamihk pêyako nitawâpahcikêwin itôtamowin êkwa kotak kihkahtowin mithowîcihitowin kanawêhicikana êkota mâmawikamikohk osci tâpwêwin êkwa miyo wîcihitowin

Huh. êkosîsi cî nitawêhtamâni. Kâ kî wihtamowin cî kiyâpic ni kanawêhicikana ta mîyakik kihciwikamik osci tâpwêwin êkwa miyo wîcihitowin-êsîkâtaman NCTR?

tâpwê. mahti nika pêtân anima tâpwêhta masinahikan

kîkway ôma kahkiyaw kîkway ôta masinahikanihk?

tâpwêhta masinahikan mistêhtâkwan, pihtow, kîspin ki nohtê kinawêhtîn ki wihtamâkêwina êkota NCTR, tâpwêwin masinahikan anima ki tâpwihtamowin osci NCTR êyakwanima.

Kiskisi ki kanawêhicikana anihi kîya. Kâ mîkin kîspin nitawêhtamani ahpô namôya.

tâpwêhta masinahikan anima têpakohp ispihcâk. Itastêw kîkway anihi wihtamâkêwina êkwa tânihki miyâci NCTR itwêmakan. kîspin namôya ki nohtê masinahîn kiwîhowin, pêyako nitawâpahcikêwin itôtamowin wikamik ta itisahamâkok kikanawêhicikana êsi NCTR.

cêst, pêyak masinahikanihk wihtam pêyako nitawâpahcikêwin itôtamowin êkwa kotak kihkahtowin mithowîcihitowin osci ayisîniwak ka sâkaskinâhtâcik IAP ahpô ADR. masinahikâtêw itasiwêwina ki wihtamâkêwina kâ kêsi pêkiskwâtamahk. Kiya kitasiwêwina.

nîso masinahikanihk masinahikâtêw IAP wikamik ta kanawêhtâhkik, kâ kêsi ayimôtamahk.

* ki sâkaskinahcikan masinahikan
* kâ masinahikâtêk ki itwêwina
* kâ pihtâkosîyin ê âcimoyin
* tipahamâtowin itasiwêwin ki masinahikanihk.

poko ka ayâyân atiht kanawêhicikana

nîso masinahikanihk astêw kotak masinahikan kîspin ki nitawêhtîn kotak kanawêhicikana kiya osci.

kiwihtamâkon kâ wiyasiwêhk IAP êkwa ADR kanawêhicikana namôya awiyak ka kî wâpahtam, poko ta sikopitamihk mâka kâ kî kanawêhtîn nitawêhtamani

tâpwê, âsay êkosi kî itôtênân.

nîso masinahikanihk, wihtamo kîkwaya osci NCTR

mistêhtâkwan kîspin nitawêhtamâni ta kiskinwahamâkêyân ni kanawêhicikana..

tâpwê mâka, pêkiskwâtêtân NCTR.

anima kâ itasiwêhk tâpwihtâtowin ka wîcihikocik kipohtowi kiskinwahamâkanak osihtâwak anihi IAP êkwa anima tâpwêwin êkwa miyo wîcihitowin atoskêwin, kâ êsi kiskêhtaman TRC.

osihcikâtêw NCTR ka kanawêhtâhkik kanawêhicikana êkwa acimowina osci kipohtowi kiskinwahamâtowikamikwa anihi TRC ka mâsikonahkik.

ana mîna NCTR ka miciminamok kotak kihkahtowin mithowîcihitowin IAP êkwa ADR kanawêhicikana misihkêmowak nohtê pahkwênamâkêtwâw. êyako anima tâpwihtamowin masinahikan osci.

Kîkway NCTR itôtamok?

NCTR astêw kihcikiskinwahamâtowikamik Manitoba, Winnipeg

êkota ka kiskinwahamâcihk ayisîniwak

* kâ kî pê ispayiki kipohtowi kiskinwahamâtowikamikwa
* kaya ta waniskisihk êyakoni kiskisowina
* ta kihcêmihcihk paspêwak êkota kahkiyaw kâ kitamahikocik kopohtowikamikwa
* ta nitawâpahtamihk kipohtowi kiskinwahamâtowikamikwa
* ta wihtamihk tâpwêwin, miyo wîcihitowin, êkwa nâtawihowin misawê askihk

anima NCTR itôtamo ôhi kîkwaya ta pakitinâcik pokwâwiyak ta pê kiskinwahamâsoyit osci o kanawêhicikana anima NCTR pîtosi atoskêmakan mîna, ê pihtwakahâcik kiyohkêsa êkwa ta kiskinwahamâkêcik nâtohk kiskêhtamowina

anima NCTR atoskâtamok kiskêhtamowina ê wîtahpisômâcik kotaka kihcikiskinwahamâtowikamikwa êkwa atoskêwikamikwa.

tâpwê êsi. kâ kî wihtamowin cî awîna ê pimipayhtât NCTR?

takahki kwêcihkêmowin. okimâwanâhk pimipayhtâwak Anima NCTR.

paspêwak ahpô wîtisâniwâwa ahpô otayisînîmowâwa, kihkikiskinwahamâtowikamik Manitoba, êkwa kotaka kâ wîtahpisômâcik kahkiyaw apowak okimâwanâhk. mihcêt kâ apicik okimâwanâhk anihi iyiniwak.

anima NCTR mîna wihtamâkowak kîskimowina osci paspêwak ta pihtâkosicik êkota atoskêwinihk.

kihcikiskinwahamâtowikamik Manitoba kanawêhcikêwin êkwa askôhowina osci nitonikêwina osci wihtamâkêwina astêw NCTR wihtamâkêwina.

kikway ta ispayina ni IAP êkwa ADR kanawêhicikana kîspin pahkwênamâni êsi NCTR?

anima NCTR kwayisk ta kanawêhtamok wihtamâkêwina êkwa namôya ka pakamiskâkowak pastêwak êkwa kahkiyaw kâ kitamahikocik kipohtowi kiskinwahamâtowikamikwa.

anima NCTR ta pahkwênamâkêwak TRC kanawêhicikana pokwâwiya nitawêhtahkwâw. atiht wihtamâkêwina kinwês namôya ta ayimihtâhk.

anihi askôhowina apisîs pîtos osci IAP êkwa ADR kanawêhicikana. awîna NCTR pahkwênamowâhcik wihtamâkêwina ta itasiwêwak kîspin namôya pokwâwiyak ka ayimihtâcik ahpô pokwâwiyak ta ayimihtâcik osci wihtamâkêwina. nisto masinahikanihk tâpwihtamowin masinahikan itasinahikâtêw ayiwâk.

pwâmayisk ayiwak ta pêkiskwâtamahk, wihtamowin kîspin ni nohtê kiskêhtîn ayiwak osci NCTR êkwa ka pêkiskwâtak awiyak êkota, tânsi êsi ka itotamân?

tâpwê. Astêwa tânsi êsi ta kahtinaman kiskêhtamowina osci NCTR.

kâ kî miskên NCTR kiskêhtamowin masinahikanis ahpô kinwâpahcikan êkota mahtâwi apacihcikani: [http: //nctr.ca/archives.php](http://nctr.ca/archives.php).

Or through links on the IAP Information website at: <http://MyDocumentsMyChoice.ca>

kâ kî sîwêpitamowâwak NCTR êkota: 1-855-415-4534

ayahk, ki itwân kîspin ninohtê pahkwênamowâwak NCTR ni kanawêhicikana, nîswa êsi ta itôtamân?

âha, nîso itôtamowina. namôya pakinikowin êkwa pokwâwiyak pakinikowin. mahti kinwâpahtêtân nisto masinahikanihk êkota tâpwihtamowin masinahikanihk.

ayimihowinâkwan.

namôya tâpwê. pîtosi kîkwaya êsi namôya pakitinikowin êkwa pokwâwiyak pakitinikowin ôma NCTR ta kinawêhtahkik kiwîhowin êkota kotaka kîkway osci. nisîkâtênân êyako pêyako wihtamâkêwin.

kîspin kinohtê kanawêhtîn kanawêhicikana osci NCTR mâka ê nitawêhtaman pokwâwiyak kiwîhowin ta ayimihtâcik, pokwâwiyak pakitinikowin kiya osci.

nimistohtêtîn pîtosi. mistêhtâkwan êyakwa anima.

tâpwê anima. kiyâpic wihtamowin.

osci namôya pakinikowin, anima NCTR pakitinêwak nitonikêwa ka apacihtâcik ki kanawêhicikana otatoskêwiniwâwa. Kâ pakitinikowicik nitonikêwak poko ka askôhahkik kihci kiskinwahamâtowikamik kwayisk itôtamowin êkwa poko ka kanawêhtahkik ki kanawêhicikana osci kiskinwahamâkêwin namôya ka wîhowin.

osci pokwâwiyak pakitinikowin anima NCTR ka pakatinamak ki kanawêhicikana ka wâpahcikâtêki nitonikêwak, kiskinwahamâkêwak êkwa pokwâwiyak. NCTR ka apacihtâwak wihtamâkêwina osci miyo wîcihitowin. êkwa ki kanawêhicikana kitahtawê pokwâwiyak ka ayimihtâwak kiwîhowin. mâka NCTR namôya ka pakatinamok ki kanawêhicikana ta kimotihk ahpô ta kwêcimokowiyin.

ni wiyasiwêwin êkwa ni masinahikanihk, mihcêt nimêkin wihtamâkêwin niya osci êkota kotaka ayisîniwak mîna. ki itwân kîspin nitawêhtamâni ni kanawêhicikana ta wihtamo kotaka ayisîniwak ta katihtahâwak nîkân. êyako cî mîna apacihcikâtêw ôta.

tâpwê anima. nisto masinahikanihk osci tâpwihtowin masinahikanihk itwêw wihtamâkêwin kâ kî wîhkowak ayisîniwak ta katihtahihcik pwâmayisk IAP êkwa ADR kanawêhicikana ê itisahamihk êsi NCTR. kwayisk itôtamihk êyakwa.

namôya nikihcinâhon ê nohtê wâpahtên ni kanawêhicikana. mâka kîspin nohtê wâpahtamâni ni kanawêhicikana, ka kaskihtân?

âha, poko ta sâkaskinahtâyin masinahikan ta wâpahtaman ki kanawêhicikana

kîkwaya ayiwâk ka mistohtamân osci ta kanawêhtamihk ni kanawêhicikana NCTR?

apisîs.

nisto masinahikanihk tapwêhta masinahikanihk masinahikâtêw kanawêhtamihk kanawêhicikana êkota NCTR ta wîcihâcik nîkânihk ayisîniwak mistohtahkik kâ kî ispayik êkwa kipohtowi kiskinwahamâtowikamikwa êsi iyiniwak, inuit, êkwa âpihtawikosânak. mistêhtakwan ta pahkwênamâkiyin ki kanawêhicikana.

osci namôya pakitinikowin, kipêyako kanawêhicikana kanawêhcikâtêw, apitikwê NCTR ahpo nitonikêw ka wihtam kiwîhowin apisci. kiya itêhtamani kîkway NCTR ta itasiwêcik nitonikêwak wâpahtahkik kanawêhicikana.

osci pokwâwiyak pakitinikowin, NCTR itasiwêwak awina wâpahtahkik ki kanawêhicikana ta wîhkowiyin pokwêta. ki mamisêtotamâwak NCTR ta itasiwêcik kwayisk êkwa namôya ta kaskihtân tânsi ayisîniwak ta itêhtahkik ayimihtâtwâw ki kanawêhicikana.

Anima NCTR ayâwêwak atoskêwiyiniwa ta kanawêhtahkik wihtamâkêwina. kîspin ki miyâwak NCTR ki kanawêhicikana, apitikwê kotakak ka ayimihtâwak.

kiskisomin, tâmayikohk tipahikan ê ayâyân ta itasiwêyân ôma?

kâ kî sâkaskinâhtân tâpwihta masinahikan iskohk nôcihtawipîsim 19, 2027.

kkîspin namôya ki kaskihtân itasiwêyin, ahpo pôni pimâtisin, êkwa namôya ê miyacik wihtamâkêwina NCTR, namôya awiyak kâ kî itotamâk. ki kanawêhicikana ka sikopicikâtêw nôcihtawipîsim 19, 2027.

ayahk mâka pêyak kîkway nawasônimâni ahpô mêskotêhtamâni?

nimâmitonêhtîn êyako mîna. nêwo masinahikanihk tâpwihta masinahikan wihtam êyakwa. kîspin kitasiwân ka kanawêhtaman ki kanawêhicikana NCTR, kâ kî mêskotêhtîn itâp. kâ kî mêskotinîn êsi namôya pakinikowin êkwa pokwâwiyak pakitinikowin. ahpô kâ kî katênîn ki kanawêhicikana osci NCTR kahkiyaw.

mâka kiskisi, kâ kî nawasônîn pokwâwiyak pakitinikowin êkwa mêskotêhtîn ahpô namôya tâpwihtîn, ki kanawêhicikana apihtikwê pokwâwiyak ayâwak. kîspin êkosi ispayin, ki kanawêhicikana kâ kî katihcikâtêwa êkota NCTR kanawêhcikanihk namôya awiyak kâ kî wâpahtamok NCTR, mâka NCTR namôya kaskihtâwak ta kanawêhtahkik kanawêhicikana âsay kâ pakitinamihk pokwêta.

wahwâ, tâskoc ôma kiskêhtamowin maskinahikan pihci tâpwihta masinahikan.

âha, mistahi kiskêhtamowin êkota masinahikâtêw tâpwêhta masinahikanihk.

nêwo masinahikanihk, wihcikâtêw tapwihta masinahikan anima tâpwihtâtowin osci kîya êkwa NCTR ka pimipayhtâcik Manitoba okimâwanâhk êkwa wiyasiwêwikamik itasiwêwin.

kîkway kâ kihcêhtakwahk ôta anima tâpwihtâtowin êkwa ka êsi nawasôniman tânsêsi kiwihtamâkêwina kanawêhcikâtêki. kâkikê anima tâpwihtâtowin. kanawêhicikana

kinwapahtêtân êkwa masinahikan ta mîkiyin ki tâpwihtamowin.

nikotwâsik masinahikanihk kikwêcimikowin to masinahaman kitapwihtawin êsi nêwo itwêwina

nîkân, itastêw kiya poko ta ayamihtâyin tâpwihta masinahikan ahpô awiyak poko ta ayamîstamâsk.

nîso, itastêw namôya ka masinahaman anima masinahikan. kîspin kitasiwan namôya ka masinahaman, ki kanawêhicikana namôya ka ayâwak NCTR ahpô kotakak, êkwa ka sikopicikâtêwa nôcihitawipîsim 19, 2027. ki kiskisimikon kîspin namôya ki nohtê pahkwênamâkân kanawêhicikana, namôya sôskwâc kîkway ka itôtaman.

nisto itwêwin itastêw êta ka kanawêhtamihk kîko kanawêhicikana NCTR. Tôsci, kîko wihtamâkêwin nohtê kanawêhtamani, ka nawasônîn namôya pakitinikowin ahpô pokwâwiyak pakitinikowin.

kâ kî wîcihin cî ka mistohtamân nisto itwêwin ka nawasônamihk mistikowata?

anima tâpwihta masinahikan ka wîcihikon kwayisk kîkway ka itasiwêyin. kanawêhicikana nawasônamani ka kanawêhcikâtêwa. Anihi namôya kâ nawasônaman ka sikopicikâtêwa. Kîspin ki nitawêhtîn, kâ kî itastân pîtosi pakitinikowina osci nâtohk kanawêhicikana.

kahkiyaw ci ka masinahamân nêwo itwêwina?

têpiyahk ka masinahaman pêyakwâ, nâway nikotwâsik masinahikanihk. kâ masinahaman itwêw kahkiyaw nêwo itwêwina êtâpwihtaman.

tâskoc kâ itwêyân nistam, mistahi astêw kiskêhtamowin, mâka tâpwihta masinahikan anima, poko kwayisk ka mistohtaman pwâmayisk ê masinahaman ki wîhowin.

têpakohp ki kwêcimikon êta ka kahcipitikowiyin. ka wîcihêhcik IAP atoskêwikamik ka kahcipitahkik êyakwânima IAP ahpô ADR kanawêhicikana, masinahikan kwêcihkêmakahk kotaka wîhowina kâ kî apacihtâyin ahpô êsi masinahamihk ki wîhowin. êyakoni IAP êkwa ADR masinahikan akihcikan ka apacihcikâtêw ka wîhamihk kiwihtamâkêwina, mâka kâ kî itisahên masinahikan kîspin namôya kaskihtayini.

anima masinahikan kwêcihkêmakahk sêwîpicikana akihcikana osci IAP atoskêwikamik ka kahtinikok kîspin nohtê kwêcimiskwâw kikwaya osci kiwihtamâkêwina. Ka mistowinîn êta ka astâyin sêwipicikan akihcikana kwêcimikon ka itwêyin âha ahpô namôya kîspin IAP atoskêwikamik ka nakatahkik kanawêhicikana. ki pêyako pimâtisiwin mistêhtâkwan, kîspin IAP atoskêwikamik nohtê sêwîpitamâskwâw, ka nakatamok kanawêhicikana têpiyahk wihtamowatwâw masinahikanihk.

êkosi cî? nîsta mîna ka masinahamân?

âha, poko ka masinahaman ki wîhowin. nihcâyihk astêwa itasiwêwina ka kanawêhtamihk atiht ahpô kahkiyaw ki wihtamâkêwina osci NCTR êkota ka masinahaman ki masinahikanihk. (itwaha êkwa cîkipita). kîspin ki apacihtân kâ masinahaman wîhowin, ka natatîn anima wâpahcikêw mistikowat makikway.

tôsci ê kîsihtâyân?

tâpwê mâka, pihtow ki mîkin tâpwihtamowin masinahikêwinihk , kiyâpic poko ka itisahamowacik IAP atoskêwikamik ka masinahaman tapwihta masinahikan.

kâ kî itisahên itisahamôwinihk, ahpo mahtâwi apacihcikanihk, ahpo masihikan itisahamowin.

kinânâskomitin ê pêkiskwâsiyin ôma osci. mistahi ni ayân kiskêhtamowin ta mâmitonêhtamân pwâmayisk ta itasowâtamân ni kanawêhicikana êkwa ni miywihtên mistahi sihtoskâtowin ê astêk êkotê kîspin ayâyâni kwêcihkêmowina.

kîspin ki ayân kwêcihkêmowina osci IAP êkwa ADR kanawêhicikana, ahpo ki nitawêhtîn ka itisahamâtâhk anima masinahikan ka apcihtâyin ka kahtinaman kikanawêhicikana, ahpô tapwihta masinahikan ka kanawêhtamihk ki kanawêhicikana êkota kihci wikamikohk tâpwêwin êkwa miyo wîcihitowin, sêwîpamowik IAP kiskêhtamowin ôta:

1-877-635-2648

ahpô mahtawi apacihcikanihk masinahikanihk:

http://MyRecordsMyChoice.ca

kâ kî sêwîpitên wîcihitowin sêwîpicikana:

mâmawi iyiniwak pimipayicikêwak 1-833-212-2688

kîwîtinohk iyiniwak ayâwak atiht sêwîpicikana.

osci Inuvialuit, sêwîpita 1-867-777-7018, ahpô sêwîpitamôw Makivik 800-369-7052.

êkwa kiskisi anima miyo wicihowin sihtoskâtowin atoskêwak kâ kî wihtamâkok kwêcihkêmowina êkwa ka wîcihikok ka sâkaskinahtâyin masinahikana. Anima IAP kiskêhtamowin, mâmawi iyiniw pimipayicikêwak êkwa kiwîtinohk iyiniwak atoskewak sêwîpicikana êkwa askihkânihk atoskêwikamikwa, kahkiyaw ka wîcihikok ta kahtinacik RHSP atoskêwak êta kâ wîkiyin.

kiyâpic kiskêhtamowin osci kihci wikamikohk tâpwêwin êkwa miyo wîcihitowin, sêwîpita anima NCTR ôta

1-855-415-4534

mahtawi apacihcikan masinahikan:

<http://nctr.ca/archives.php>

kîspin ki môsihtân wîsakihtamowin ahpô mâkwêmowin pihtow osci kipohtowi kiskinwahamâtowikamikwa, mahti sêwîpita anima tâpitaw sêwipicikan

1-866-925-4419

**Ikwani ike kesihtachik chikasteputhuhchikunis oko Residential School Adjudication Secretariat.**

**Ekotu wichikatew tanisi kituke isi wechihikot uweyuk kitu isi wechihit kitu sakuskinutat musinuhikuna, ikwu menu wihchikatew ekotu tansi ka isi puminikatethik uweyuk osakuskunuchikewin Independent Assessment Process ikwu Alternative Dispute Resolution keyapich ihtukwunu uyuhk ohchi Epiq Class Action Services Canada Inc IAP uyumakunihk:**

 **1-877-635-2648 ikwu mumuhtawapuchihchikunihk www.myrecordsmychoice.ca.**